“Nɔŋɔ́ bidzə̌n məkɔ́g, ó nɔd bíā á simén étēdē á mís mə́ Yúdɛn, á ńsəŋ mə́nyíí yā ndá kūm Farawóŋ, á Dafné. 10Eyɔ̌ŋ tē ó kɔ́bɔ́ ai bod bə́tē nâ: éyə a kɔ́bɔ̄ ná, Ǹtondôbə Sabaod, Zambá Ísraɛ̂l: Ma nyɔ́ māzu lóm lóē étúga dzáma, Nabukodonosor, ǹkúkúmá yǎ Babilón, a yi tə́lē étɔ̄á kúm dzíé á mə̄kɔ́g mə̄ dzə̄b á sí mā á yób, eyɔ̌ŋ te ǎ yī mɔ́ kúlī ótan wóé á yób. 11A yi sɔ́, a bímí ńnam Égîptɛn. É mod a nə́ ású mbada mənye, a kə́lə́ á mbada mənye ! Ényɔ̄ á nə̄ ású məkaban, a kə́lə́ á məkaban! Ényɔ̄ á nə̄ ású ókəŋ bítá, a kə́lə́ ású ókəŋ bítá ! 12A yi tǔm bə̄tə́mpɛ̌l bəzambá yā Égîptɛn ndóan, a yi dígī bəzambá bə́tē, a kə́ə́ fə ai bɔ́ á məkaban, a yi dzə́ŋ ńnam Égîptɛn bidaŋ á nyɔ́l anə́ ǹnɔ́ni miǹtómbá ā kad dzə́ŋ bidaŋ éwɔman áhə́b dzíé, eyɔ̌ŋ tē fə ǎ yi kwí mvɔ̄í.